Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
SURA PIERO ARIYO GARIYO - KETO KRISTO MONDO OBED RUOTH
KRISTO koro onyisore mondo jowasike ginene Malo ahinya e wi dalano, e wi mise moger gi dhahabu, e ma kom duong’ nitie, mabor kendo moting’ malo. Wuod Nyasaye e mobedo e komno, kendo oganda mar jo pinyruodhe obedo ka gilwore. Onge dhok kata dhum manyalo hulo duong’ kod teko mar Kristo kaka ochalo. Onge kata kalam manyalo ndiko wach mar poro kit duong’ne. Duong’ mar Wuoro Mochwere okwako Wuode. Duong’ maler mar Nyasaye opong’o dalano, kendo ler owuok nyaka e dhorangach oko, kopong’o piny duto kuom rieny mare malich. Machiegini kod kom duong’ kanyo ji nobedee, ji ma yandi nobedo jokinda ahinya e tich Satan, to ne oresgi e luete kaka jo mireso e mach, kendo a kanyo ni gibedo jo mochiwore chutho mar luwo Jawargi gi chuny makare chuth. Machiegini gi jogo nitie ji ma nopwodhore kendo bedo gi kido maber mar Kristo kata e kind chilo kot richo mogundho, jogo ma norito chik Nyasaye e ndalo ma piny ngima ne chayo chik Nyasaye ka giwacho ni oonge gi tiende, kendo kaachiel kodgi nitie ji tara mang’eny moa e tienge duto, jo ma nonegi nikech yie margi. Kendo bang’gi nitie “Oganda mang’ongo, ma dhano ok nyal kwano, moa e pinje duto, gi dhoudi duto, gi ogendini duto, gi dhok duto. Ne gichung’ e nyim kom duong’, kendo e nyim Nyarombo. Girwakore gi nengini marachere, ka gimako othidhe e luetegi.” Fweny 7:9. Ne gitieko Iwenjgi kendo ne gilocho. Ne giloyo e ng’wech moketi e nyimgi kendo koro giyudo gir tiendgi. Othidhe manie luetegi en ranyisi mar mor maduong’ nikech giselocho; nanga marachar en ranyisi mar dimbruok mar Kristo, ma koro obedo margi.KKS 128.1
Jo mowargo giwero wend pak ma winjore chakre tung’ polo kuchiel nyaka komachielo, ka giwacho niya, “Konyruok obed ni Nyasachwa mobedo e komduong’, kendo ni Nyarombo.” Kendo jomalaika kod joserafi giriwo dwondegi kanyakla kuom pak. Ka jo mowar oseneno teko kod rach mar Satan, to gimedo winjo, moloyo kaka ne giwinjo chon, kaka onge teko moro machielo mak mana mano mar Kristo kende, ma ne nyalo miyogi loyo. Kuom ogandano mar ji duto mochokore kanyo, to onge ng’at mawacho kaka oyudo warruok gi tekre owuon kata kuom long’o moro ma ne engo. Onge ng’at mahulo gi mosetimo owuon kata gi mosedhilie; to wach maduong’ kuom wendgi ma giwero en mana ni “Warruok en mar Nyasachwa mobedo e kom duong’, kendo mar Nyarombo.” Fweny 7:10.KKS 129.1
Koro e nyim oganda maduong’no mar jodolo kod oganda jopiny, to isidho ni Wuod Nyasaye osimbo mar bedo ruoth. Kendo ka koro osemiye teko maduong’ mogik, Ruodh ruodhi koro oketo bura ni jogo duto ma nodagi winjo chikne, kendo ong’ado bura kare ni jogo duto ma noketho chikne, bende ma nosando joge. Janabi owacho kama, “Eka naneno kom duong’ mang’ongo marachar, kod Jal mobetie; piny gi polo noringo oa e wang’e, mi ne ok giyudore kendo. To naneno jo motho, jo madongo gi jo matindo, kochung’ e nyim kom duong’; kendo noel kitepe. Kitabu machielo bende noel, ma en kitap ngima. Jo motho nong’adnigi bura gi gik ma ne gitimo, mondiki e kitepego.” Fweny 20:11, 12.KKS 129.2
Ka oseyawo kitepe mag nying ji, kendo ka Yesu ong’iyo jo maricho, chunygi fwenyonigi richo duto ma ne gisetimo. Gineno malong’o kwonde duto ma ne gisekierie ka giweyo yor dimbruok kod ler bende kaka sunga kod ng’anjo nomiyogi ketho chik Nyasaye. Tem ma ne gi donjee mana nikech giyie timo richo, gweth duto ma nobironigi ma ne gitiyogo marach, ng’wono ma nobirpmogo ma ne gitamo mana nikech wich teko—mago duto nonen mana ka chal ondikigi gi nukta mag mach.KKS 130.1
Nenruok mar Lweny Maduong’ Msalaba mar Kristo nonenore e wi kom duong’ne; kendo tem kod podho mar Adam nonenore malong’o kaka picha moriedi e nyim wang’ dhano, kendo okenge duto mag tich maduong’ mar warruok nonyisore ratiro. Kaka nonyuol Jawarwa kaka jachan; ngima mar muolo kod winjo ma ne en go ka ne pod otin; batisone e aora Yordan; riyo kech kod tem ma noyude e thim; tich ma notimo e kind ji ka noelo ni ji gweth miwuoro mag polo; kaka ndalo duto nosiko kotimo ni ji timbe mag hera kod ng’wono, kendo kaka otieno pile nodhiyo kar kende e got mondo olem korito; kaka ji noporo wach mar ketho ngimane mana nikech sigu kod ich lit ma ne gibedogo kuome, ma ne gichulogo timbe mag kony; lit maduong’ ma noneno e puoth Gethsemane, ka richo mar piny ngima nodiyo chunye; kaka nondhoge e luet jonek; gik miwuoro ma notimore gotieno malichno; kaka nobedo ng’at motuwe; kaka jopuonjrene duto ma nohero noweyogo; kaka ne giruye ka ging’ado kode e yore mag Yerusalem; kaka noter Wuod Nyasaye e nyim Anna, odonjne e od bura mar jadolo maduong’, e od bura mar Pilato, kendo e nyim Herode ruoth makwiny; kaka ji noyanye kendo chaye, ka gisande kendo ng’adone buch tho—mago duto oyangore ratiro.KKS 130.2
Kendo mana e nyim oganda maduong’no e ma weche mogik e ngima Yesu nofwenyoree; En mamuol modhil e sand, inene kowuotho kochiko Kalwari; Ruodh polo koliero e msalaba; jodolo ma josunga kod oganda jogo ma nyiere e kinde ma chunye nedwaro chot; mudho malich kod yiengini piny, Iwendini ma nobarore, liete ma noyawore, ma nonyiso kindeno ma Jawar mar piny ngima notho.KKS 131.1
Gik moko duto ma nonenonore chieng’ tho Yesu nonenre ratiro kendo kaka nobet. Satan, jomalaikane, kod jolupne ok ginibed gi teko mar loko ng’egi mondo kik gine gigo ma ne gitimo. Ng’ato ka ng’ato nopar migape ma notimo chieng’no. Ruoth Herode, ma nonego nyithind Bethlehem ni po nono onyalo mana nego Ruodh Israel; Herodia ma chunye rach chande, ma remb Yohana Jabatiso obedo e wiye; Pilato manyap, ma ne dwaro mana pak mar ji; askeche kande ma ne jodolo kod ruodhi kod oganda ji ma chunygi nokethore, ma ne wacho ni, “Rembe obed e wiwa, kendo e wi nyithindwa.”—jogi duto ginine rach ma ne gitimo kaka ne gi maduong’ chuth. Giduto ginidwar mondo gipondi ni kik gine duong’ malich mar Kristo, lerno moloyo ler mar wang’ chieng’, to jogo mowar giniket osimbegi e tiend Jawar, ka giwacho niya, “Nothona!”KKS 131.2
E kar kwan jogo mowar e ma jopuonjre Kristo nobedie, Paulo ma jachir, Petro ma jakinda, Yohana ma jahera kendo moher, kod jowetegi mamoko ma jo makare; kendo kaachiel kodgi nobedie oganda jogo ma nobedo joneno makare ma nonegi nikech Kristo; to oko mar pacho e ma nitie gik maricho kod mokwer duto, kod jogo ma nosando jo Nyasaye ka giketogi e ut twech kendo negogi. Naneno ruoth Nero kanyo, ruoth marach ma jakwinyo chande, ma ne onge gi kapira wich, to oneno jogo ma yandi nosando ka koro giyudo mor kod duong’. Min mare bende nobedie kanyo kaneno gi ma puonjne nokelo; onone kido marach ma nopidho e ngima wuode, kod kwinyo ma en owuon nopuonjo wuode, kaka gisenyago olembe mag timbe acheje ma nobwogo ji mang’eny e wang’ piny.KKS 132.1
Kanyo e ma nitie askofu madongo kod jopadri mag Kanisa mar Rumi, ma ne wacho kaka gin joote mag Kristo, to kata kamano ne gisando Jokristo malit ne gibologi eut twech kendo moko ne giwang’o gi mach. Kanyo e ma nitie papa ma nosungore kuom Nyasaye, kendo ma nohedhore mondo gilok chik mag En Man Malo Moloyo. Jogo ma ne luongore kaka gin wuone ei kanisa, giduto onego gihul e nyim Nyasaye gik ma gisetimo: ginimany yore mag geng’ruok e nyim Nyasaye, to ok giniyud. Gining’e, mana ka kinde osekadho, kaka Nyasaye mong’eyo gik moko duto to ojanyiego kuom chikne, kendo kaka ok nowe jaketh kata achiel. Gining’e kaka Kristo oriwore kaachiel kod joge kuom sand ma giyudo; kendo ginine teko mar weche ma Yesu nowacho niya, “Kaka nutimo ni ng’at achiel matinie moloyo kuom owetenagi, e kaka nutimona.” Mathayo 25:40.KKS 132.2
luo_Latn unk unk luo_Latn luo_Latn unk unk unk unk unk luo_Latn unk unk unk unk unk unk unk unk luo_Latn unk luo_Latn unk luo_Latn luo_Latn luo_Latn unk unk unk unk eng_Latn eng_Latn eng_Latn eng_Latn eng_Latn dan_Latn eng_Latn eng_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn